cyanic-selkie/wikianc huggingface dataset:
Deutsche Tourenwagen Masters
Historie
Ein var heller ikkje heldig med valet av baner til å køyre på. Rundane ved Magny-Cours, Frankrike og spesielt Interlagos hadde for få tilskodarar. Bilfabrikantane stilte dessutan også spørsmål om kvifor dei køyrde i land der bilane deira ikkje vart selde. Til dømes vart ikkje Alfa Romeo seld i Brasil og Japan. Det siste gjaldt og for Opel. Begge bilfabrikantane trekte seg difor ut etter 1996 sesongen og med berre Mercedes attende, vart DTM-serien lagt på is.
DTM returnerte i 2000 med nye reglar og utan status som eit internasjonalt meisterskap. Initialane DTM står no for Deutsche Tourenwagen Masters. Dei fleste rundane går i Tyskland.
Alabast
Alabast er eit lyst, gjennomskinleg mineral. Omgrepet kan visa til ein type gips eller ein type kalkspat.
Den moderne tydinga av ordet viser til gips-alabast, ein finkorna, tett kvit eller marmorert type gips (kalsiumsulfat, CaSO4 · 2 H2O). Alabast er mykje nytta i prydsaker, relieff, skulpturar, armatur og anna, då mineralet er lett å skjere til. Det kan nyttast til lampeskjermar i staden for matta glas, då det er nokso gjennomskinleg. Materialet kan ikkje nyttast utandørs, då vatn løyser opp mineralet. Det finst førekomstar mellom anna i Storbritannia, i Italia og ved Isfjorden på Svalbard.
Elles vert ogso ein varietet av kalkspat (det vil seie kalsitt, jamfør kalsiumkarbonat) kalla alabast, eller kalk-alabast. Dette er det mineralet som ber dette namnet i Bibelen og andre kjelder frå antikken. Ordet har kome til dei moderne europeiske språka frå latin alabaster, som hadde det frå gresk αλάβαστρος (alabastros), 'alabast', eller αλάβαστος (alabastos), 'vase av alabast'. Det er uvisst kva språk gresk har fått ordet frå, kanskje frå gamalegyptisk, då dette mineralet vart mykje utvunne i det gamle Egypt. Andre varietetar av mineralet finst elles til dømes i Algerie, USA og Mexico.
Harmonisk bølgje
Ei harmonisk bølgje er ein komponent av ei bølgje der frekvensen er eit heiltallig multiplum av grunnfrekvensen til bølgja. T.d viss frekvensen er f, så har dei harmoniske bølgjene frekvens lik 2f, 3f, 4f osv.
Det same gjeld for lydbølgjer i musikk, der ein harmonisk tone er frekvensen mulitplisert med eit heiltal. Når ein har to tonar, der den eine tonen ikkje har ein frekvens som er eit heiltal multiplisert med frekvensen til den andre tonen, vert denne tonen kalla ein uharmonisk overtone. Det er amplituden og plasseringa av dei harmoniske tonane som gjev instrumenta forskjellig klangfarge (sjølv om dei fleste menneske ikkje kan høyre skilnadane), og det er bølgjeforma på overtonane som gjer at ein kan høyre at det er to forskjellige instrument som spelar same musikk.
Utval av ei harmonisk rekkje i musikk:
Amplitudane vil derimot variere.
Mange musikkinstrument kan spele dei øvre harmoniske komponentane utan at ein har grunntonen. I det enklaste tilfellet (t.d. ei blokkfløyte) fører dette til at ein kan spele ein tone som er ein oktav høgare enn grunntonen. I enkelte tilfelle endrar dette klangen til tonen. Dette vert ofte brukt for blåseinstrument, der ein kallar det overblåsing. På strengeinstrument kan ein lage tonar som høyrest svært reine ut, som vert kalla ein harmonisk tone av strengespelarar. Tonen er svært høg, og ein finn han på noden til strengen. Ein kan bruke desse harmoniske tonane til å sjekke samklangen til eit strengeinstrument, altså om instrumentet er stemd eller ikkje.
Holderbank i Aargau
Holderbank er ein kommune i distriktet Lenzburg i kantonen Aargau i Sveits. Kommunen har innbyggjarar  og eit areal på. Kommunesenteret ligg 365 meter over havet.
Sørsamisk
Sørsamisk er eit finsk-ugrisk språk i den uralske språkfamilien. Det blir snakka av i overkant av 500 talarar, i Østerdalen, på Nordmøre, i Trøndelag og i Nordland i Noreg så vel som i Västerbotten, Jämtland og Dalarna i Sverige. I Noreg har språket òg hatt ei viss utbreiing kring Dovre. Med så få som brukar det, vert det av UNESCO rekna som eit sterkt truga språk.
Holderbank i Aargau
Kommunen består av gatelandsbyen Holderbank og grenda Kernenberg.
Sørsamisk
På grunn av den over hundre år lange perioden med aktiv fornorskingspolitikk (ca. 1850–1960) gjekk sørsamisk ut av bruk som daglegspråk i store delar av den sørsamiske befolkninga. Dei siste tiåra har det ikkje dess mindre vorte arbeidd med å styrkje språket att. I 2008 vart sørsamisk offisielt språk i Snåsa kommune i Nord-Trøndelag, og Røyrvik kommune, i same fylke, fylgde etter i 2013. Frå og med 1. juli 2017 var også Hattfjelldal kommune, og dermed Nordland fylkeskommune, med i det samiske forvaltningsområdet for sørsamisk. Den førebels siste, og sørsamiske, kommunen som kom med i forvaltingsområdet er Røros kommune med verknad frå 1. juli 2018 - ti år etter at Snåsa kom med. Dette medverkar til at sørsamisk i dag står sterkare enn på lenge.
Sørsamisk er ikkje mykje brukt i det offentlege rom, men NRK Sápmi har jamleg sendingar på sørsamisk, både på radio og TV.
Sørsamisk vart skriftfesta i 1974 med Bergsland-Bull-rettskrivinga, laga av Knut Bergsland og Ella Holm Bull, og har sidan da vorte brukt i bøker (skulebøker, barnebøker, Bibelen), aviser (Snåsningen, Daerpies Dierie), i salmar, på Internett og i offentlege dokument i Snåsa kommune. Det er utvikla digitale språklæringsverktøy for sørsamisk, Oahpa!, og sørsamisk retteprogram for bruk i Microsoft Word, Divvun.
Fonologi (lydlære)
Sørsamisk har eit rikt vokalsystem med 8 korte vokalar (i, e, æ, a, y, u, o, å) og 13 lange vokalar eller diftongar (ie, ee, ae, ea, aa, ue, øø, åe, yø, oe, åå, ua, åa). Det korte vokalsystemet har dei same vokalane som norsk, bortsett frå at kort /ø/ manglar. Systemet av lange vokalar skil seg frå norsk, framforalt ved at det har fallande diftongar (ie, ea, yø, ua, åa), diftongar der den første delen blir uttalt høgare (med munnen meir lukka) enn andre delen. Sørsamisk skil seg frå dei andre samiske språka ved at dei ikkje har stadieveksling. Derimot har sørsamisk omlyd, dvs. rotvokalen varierer etter vokalen i bøyingssuffikset. T.d. er det omlyd føre komitativendinga -ine, slik at gåetie «hus» heiter gøøtine i komitativ. Sørsamisk har 7 ulike omlydsrekkjer med 6 ulike kontekstar.
Morfologi (bøyingslære)
Sørsamiske substantiv har 8 kasus, 3 grammatiske, 3 lokale og 2 andre adverbiale. Substantivmorfologien er relativt konservativ, t.d. skil sørsamisk mellom akkusativ -m og genitiv -n, ein skilnad som er forsvunne både i nordsamisk (der begge desse kasusa manglar ending) og i finsk, der suffiksa for akkusativ og genitiv har falle saman til -n. Derimot finn vi dei same suffiksa i den andre enden av den uralske språkfamilien akkusativ -m og genitiv -n i mari, og akkusativ -m og genitiv -ʔ i nenetsisk.
I verbbøyinga finn vi 3 personar, 3 tal (singularis, dualis, pluralis). Negasjonen er eit verb, til skilnad frå nordsamisk blir negasjonen bøygd ikkje berre i person men også i tid.
Daniel Sanchez
Han har trenar Nagoya Grampus Eight.
Sørsamisk
Syntaks (setningslære)
Sørsamisk er, til skilnad frå dei andre samiske språka, eit SOV-språk. Hjelpeverb står framfor objektet, så ordstillinga er snarare SHOV (med H for hjelpeverb). Som dei andre samiske språka har sørsamisk postposisjonar heller enn preposisjonar, og adjektiv står framfor substantiva dei modifiserer. Med unntak av hjelpeverb, subjunksjonar og preposisjonar er sørsamisk eit språk der kjernen i dei syntaktiske frasene (den delen som avgjer kva slags frase det er) kjem til slutt i frasa.
Sørsamisk kan utelate subjektet frå finitte setningar, det er eit såkalla pro-drop-språk.
Eit drag som skil sørsamisk frå dei andre samiske språka er at det i presens er mogleg å sløyfe hjelpeverbet «er» i setningar med subjektspredikativ (setningar av typen Per er lærar).
1327 Namaqua
1327 Namaqua er ein hovudbelteasteroide og går i bane innanfor asteroidefamilien Merxia. Han blei oppdaga den 7. september 1934 av Cyril V. Jackson ifrå Union Observatory i Johannesburg.
Sørsamisk
Indre språkhistorie
Om sørsamisk har vore i utkanten av den samiske og uralske språkutviklinga, har språket gjennom hundreåra hatt meir kontakt med germanske språk enn dei andre samiske språka. Det er såleis svært mange skandinaviske lånord i sørsamisk. Eitt døme på det er eit eldre sørsamisk namn på Namsen, nemleg Lakə̑s(ə̑). Mikko Korhonen ser dette som eit lån frå urgermansk *laguz, forma tilsvarar gamalnorsk lǫgr og moderne lågen. Forma på lånet viser at ordet er lånt inn frå nordbermansk før synkopetida, dvs. før ca. år 700.
Revitalisering
På grunn av fornorskingspolitikken er det i dag mange sørsamar som ikkje har sørsamisk som morsmål. Dei siste tiåra er det lagt ned mykje arbeid for å revitalisere sørsamisk på ulike arenaer. For dei yngste vart det hausten 2003 oppretta ein sørsamisk heiltidsbarnehage på Snåsa, Åarjel-saemiej maanagierte.
Det har sidan hausten 1968 vore tilbod om sørsamisk opplæring i grunnskulen, først og fremst ved Åarjel-saemiej skuvle/Sameskolen i Snåsa og Gaske-Nøørjen Saemienskovle/Sameskolen for Midt-Norge i Hattfjelldal, men seinare òg ved mange kommunale grunnskular i det sørsamiske busettingsområdet. Talet på elevar som har fått opplæring i sørsamisk, har auka jamt og trutt, og særskilt har talet på elevar med sørsamisk som førstespråk auka.
For vaksne blir det undervist i sørsamisk på fleire språksenter (t.d. Aajege på Røros og Gielem Nastedh på Snåsa), i tillegg til på Høgskolen i Nord-Trøndelag og ved universiteta i Tromsø, Umeå og Uppsala.
Mange som sjølve ikkje har fått morsmålskompetanse i sørsamisk gjennom oppveksten, men som har hatt opplæring i skulen, prøver i vaksen alder å ta språket tilbake ved å lære seg å snakke det flytande, og ved å innføre det som heimespråk og å snakke det med ungane sine.
Rapporten Samisk språkundersøkelse 2012, utført av Nordlandsforskning/Norut Alta på oppdrag frå Sametinget stadfestar at bruken av sørsamisk språk har fått ein liten oppsving dei siste tiåra – det munnlege språket er meir prega av skriftspråket no, men det er fleire unge som brukar språket enn for 20–30 år sidan.
Sørsamisk skriftspråk blir òg brukt i fleire samanhengar. Etter at Snåsa kommune kom med i samisk språkforvaltingsområde, har avisa Snåsningen med jamne mellomrom hatt ei side på sørsamisk. I desember 2010 lanserte Divvun eit ordretteprogram for sørsamisk. Det Norske Bibelselskap har publisert utdrag på sørsamisk frå dei fleste bøkene i både det gamle og det nye testamentet på sidene sine.
Viktige personar
Mellom dei som har markert seg i arbeidet med å styrke sørsamisk, kan ein nemne:
And I Love Her
«And I Love Her» er ein av The Beatles-songane frå albumet A Hard Day’s Night i 1964. Songen vart gjeven ut som singel av Capitol Records i USA den 20. juli 1964 og nådde 12. plass på Billboard-lista.
Songen var ein av dei første balladane med ein tittel som startar midt i ein setning. Paul McCartney var nøgd med å ha kome på denne ideen. Det meste av songen er skrive av McCartney, medan John Lennon truleg skreiv mellompartiet. McCartney har sjølv hevda å ha skrive heile songen aleine.
Andre versjonar
Songen er spelt inn av fleire andre artistar, mellom anna
Navacerradadammen
Embalse de Navacerrada er eit reservoar i Navacerrada i regionen Madrid i Spania. Han ligg 1200 meter over havet og på det største dekkjer han eit areal på 0,93 km².
Pasta
Pasta er eit næringsmiddelprodukt som er laga av ein deig av mjøl (anten av vanleg kveite eller durumkveite) og vatn. Han kan òg vere tilsett andre ingrediensar som gjev farge, smak eller andre eigenskapar til pastaen. Mest vanleg er det å tilsette egg og salt. Pastapakkar kan fyllast med ulike matvarer som ost eller spinat eller fargast med råvarer som tomat, spinat og blekksprutblekk.
Ordet pasta kjem frå italiensk og tyder 'deig', på italiensk brukar ein òg ordet om små kaker.
Produktet blir ofte seld i tørka tilstand, då med eit vassinnhald på om lag 7 %, men kan òg seljast fersk.
Historie
Det er mange land som hevdar at pasta stammar frå dei, og truleg har pasta oppstått fleire stader i verden, uavhengig av kvarandre. Nokre kjelder seier at det var Marco Polo som tok pastaen med seg frå Austen til Italia på 1200-talet, men dette er ikkje rett. Kineserane åt nudlar så tidleg som 200 f.Kr.
Før pastaen vart korn spist anten som graut eller ein slags korndeig, eller han vart steikt til brød om dei hadde omnar eller eld til å steike brød. Pasta hadde den fordelen at han kunne etast utan at dei hadde omn eller nok ved. Pasta gjer difor høgare næringsverdi i forhold til arbeidsinnsatsen enn brød. Tørka pasta kan òg oppbevarast lenge om han blir halden tørr.
Det tidlegaste funnet i Europa er hjå etruskarane (Italia), der utgravingar frå det 4. hundreåret f.Kr. viser at dei åt pasta. I nærleiken av landsbyen Lajia ved elva Huang He i Kina har ein i arkeologiske utgravingar funne pasta frå om lag år 2000 f.Kr. Lajia vart i sin tid ramma av eit jordskjelv og deretter ei flodbølgje, men den pastaen som vart funne her låg under ei leirkrukke som låg opp ned, graven ned i løss. Nudlane vart funne av arkeologen Houyuan Lu, og dei hadde ein lengde på om lag ein halv meter og ein diameter på om lag 3 mm. Dei var laga av hirse.
I utgravingane etter vulkanen Pompeii har ein òg funne reiskapar som truleg har vore bruka til å laga pasta, saman med andre kinesiske reiskapar. Handel med Kina gjekk om silkevegen, som vart forlenga til Roma i år 30 f.Kr.. Dette motbeviser at Marco Polo tok med pastaen til Italia, sjølv om han truleg tok med seg nye oppskrifter frå Kina, og kan hende òg bidrog til pastaens popularitet i Italia.
Thomas Jefferson, USAs tredje president, var òg oppfinnar, og tok med seg den første makaroni-maskina til USA i 1789, då han kom heim etter ei tid som ambassadør i Frankrike.
Pasta-variantar
I Austen brukar ein mykje nudlar, der deigen kan lagast av både kveite, mais, ris og bønner.
Pasta kan òg lagast av spelt, eller bokkveite som t.d. Pizzoccheri.
I tillegg finst pasta i ulike variantar som:
Pasta og matlaging
Pasta er svært mykje brukt i store delar av verda, mellom anna fordi han er lett å lage til, og at han er svært variert i form og farge, og dermed bruksområde.
Kritikken mot pastaen er at den har høgt innhald av karbohydrat.
Pasta kokast gjerne al dente ('til/for tanna'), det vil seie at pastaen skal gjere litt motstand når ein tygg han.
Bilete
Bilete av forskjellige pastatypar med italienske namn. Klikk på bileta for å sjå dei i full storleik.
Anyway av Pegasus
«Anyway» er ein song av Pegasus, gjeven ut 2. februar 2016. Songen er skriven av Tommy Nilsen og Ronny Nilsen.
Melodi Grand Prix 2016
«Anyway» vart presentert som eit av bidraga i Melodi Grand Prix 2016, den norske uttakinga til Eurovision Song Contest 2016 i Stockholm i Sverige, på ein pressekonferanse hjå Norsk rikskringkasting 19. januar 2016. På pressekonferansen vart det òg kjend at Tommy Nilsen, Ronny Nilsen, Arne Kolsrud Overen og Sjur Andreas Lundstein, under namnet Pegasus, vil framføre songen, på engelsk. Samstundes vart 15 sekundar av songen offentliggjort på NRK.no. 2. februar 2016 vart songen gjeven ut i full lengd.
Geraldo Pereira de Matos Filho
Han har trenar Nagoya Grampus Eight.
Per Inge Bjørlo
Per Inge Bjørlo i Ålesund) er ein norsk skulptør, målar og biletkunstnar. Han voks opp i Spjelkavik utanfor Ålesund, og bur no i Hønefoss. Han har utdanning frå Bergen Kunsthåndverksskole (1974-1977) og Statens kunstakademi (1977-1981).
Per Inge Bjørlo vert rekna som ein av Noregs mest sentrale nolevande kunstnarar. Verket «Indre Rom I» (1984) vert rekna som ein av dei fyrste installasjonane laga i Noreg og samla er dei fem verka «Indre Rom» (1984-1990) kåra til eit av Morgenbladets 12 viktigaste kunstverk.
Av sentrale utsmykningsoppdrag er serien med skulpturar i samband med Oslo Lufthamn Gardermoen dei mest framtredande.
Songen Surf's Up
«Surf's Up» er ein song skriven av Brian Wilson og Van Dyke Parks. Songen var meint som ein av dei sentrale songane på det skrinlagde Beach Boys-albumet Smile, som vart påbegynt seint i 1966, men skrinlagt i midten av 1967. Songen var tomarbeidd og gjeve ut som tittelsporet på albumet Surf's Up i 1971. Songen er òg ein del av Brian Wilson si nyinnspeling av SMiLE frå 2004.
Innspeling
I 1971 vart songen gjort ferdig av The Beach Boys med Carl Wilson i føringa. Produksjonen av songen er tilskriven The Beach Boys, men det meste av dei instrumentale partia vart gjort av Carl Wilson. Den første delen har ny vokal av Carl Wilson oppå akkompagnementet frå 1966, samt nokre fleire instrument.
Denne nye utgåva vart gjeven ut som singel og kom med på albumet med same namn i 1971. B-sida av singelen var «Don't Go Near the Water».
Eldrid Lunden
Eldrid Lunden er ein norsk lyrikar og professor i skrivekunst.
Ho er utdanna cand. philol. frå Universitetet i Oslo 1973, hovudoppgåva hennar i nordisk heitte ''Kvar gjekk Nora? : individualisme og kvinnesyn i tre norske drama''. På 60-talet var ho del av Profil-krinsen, ei tid var ho også redaksjonsmedlem i Profil. Ho var med å starta opp forfattarstudiet ved Høgskolen i Telemark, Bø i Telemark, frå 1982 var ho hovudlærar der, og i 1996 vart ho den fyrste professoren i skrivekunst i Noreg.
Forfattardebuten kom i 1968 med diktsamlinga ''f.eks. juli''. Ho vert rekna som ein av våre fremste lyrikarar.
Sandnes prosti
Sandnes 	prosti er eit tenestedistrikt i Stavanger bispedømme i Den norske kyrkja. Prosten har sete i Sandnes.
Prostiet vart oppretta i 1998 av sokna i Sandnes og Sola kommunar som vart utskilde frå Jæren prosti. I 2006 vart Sola overflytta til Tungenes prosti, og frå då av er Sandnes prosti geografisk identisk med Sandnes kommune:
Atazardammen
Atazardammen er ein kvelvdam nær Madrid i Spania i elva Rio Lozoya, like før ho munnar ut i Jarama. Demninga er den eldste kvelvdammen i verda. Bogeforma på dammen er optimal for den samle kløfta der han vart bygd for å halde vatnet tilbake i reservoaret. Bogedammar er tynne og krev mindre byggmateriale enn andre damtypar.
Då dammen vart bygd vart det avgjort at dammen berre skulle lagre og regulere vatn, og ikkje nyttast til straumproduksjon. Dammen vart bygd i 1968 og stod ferdig i 1972.
Utforming
Dammen er 135 meter høg og 52,3 meter brei ved botn. Kapasiteten i reservoaret er 424 millionar m³. Dammen er av betong og har ein dobbel boge.
Baffinøya
Baffinøya er ei av dei arktiske øyane i det nordlege Canada i territoriet Nunavut. Ho er den største øya i Canada, og den femte største øya i verda, med eit areal på 507 451 km². Ho er dermed litt større enn Spania. Øya har ein folkesetnad på 11 000 (2004).
Baffinøya er kalla opp etter den engelske oppdagaren William Baffin. Inuktitutnamnet hennar er Qikiqtaaluk, som tyder 'veldig stor øy' (qikiqtaq, 'øy' og -aluk, 'veldig stor'), skrive ᕿᑭᖅᑖᓗᒃ med inuktitutskrift. Vikingane kalla øya for Helluland etter at ho vart oppdaga av Leiv Eriksson.
Geografi
Øya er dekt av fjell og den høgaste toppen er Mount Blanche på 2 146 meter over havet. Ein annan og særprega fjelltopp er Mount Asgard på 2 011 moh. Iqaluit, som fram til 1987 heitte Frobisher Bay, er hovudstaden i Nunavut og ligg på sørkysten av øya.
Sør for øya ligg Hudsonsundet og Quebec på fastlandet. I aust ligg Davissundet og Baffinbukta og bortanfor der igjen ligg Grønland. I vest og i nord, Foxesjøen, Boothiabukta og Lancastersundet som skil Baffinøya frå resten av øyriket.
Tettstader
Største tettstader (2001):
Regulering
Ordet regulering kan ha fleire tydingar:
Bjarne Berntsen
Bjarne Berntsen, er er ein norsk fotballtrenar og tidlegare fotballspelar frå Figgjo. I si tid som spelar var han to gongar med å vinne seriemeisterskapen i Noreg, og ein gong noregsmeisterskapen (cupmeisterskapen). Alle meistertitlane vann han som Viking-spelar. Som trenar leia han Bryne Fotballklubb til noregsmeisterskap i 1987. Berntsen var landslagstrenar for det norske damelandslaget i fotball i perioden 2005-09.
Spelar
Berntsen spelte 33 landskampar for Noreg i tida 1978-82. Han debuterte 9. august 1978 i Helsingfors, då han ut i 2. omgang vart bytta inn for Helge Karlsen. Kampen mellom Finland og Noreg enda 1-1. Høgdepunktet for Berntsen som landslagsspelar kom då Noreg 9. september 1981 vann 2-1 over England i ein VM-kvalifiseringskamp i Oslo. Tom Lund og Hallvar Thoresen skåra dei norske måla. Berntsen spelte høgreback både på Viking og på landslaget.
Klubbtrenar
Berntsen har trenarerfaring frå Figgjo IL, Bryne og Viking, og var ein kort periode, 1986-1987, assistenttrenar for fotballandslaget for menn. Han trena Bryne til cupmeisterskap i 1987 og Viking til seriebronse i 1994. Frå 1999 til 2004 var Berntsen administrerande direktør i Viking Fotball ASE.
Landslagstrenar
Berntsen tok over som landslagsjef for det norske kvinnelandslaget i fotball frå 1. januar 2005. Under europameisterskapen same året, EM i England, kom Noreg seg vidare frå gruppespelet på målskilnad, på kostnad av Frankrike. Noreg møtte Sverige semifinalen og vann etter ekstraomgangar. I finalen var Noreg sjanselaust då laget møtte Tyskland, og tapte 1-3.
Noreg under Berntsen kvalifiserte seg i 2007 til VM i Kina. I gruppespelet vann Noreg over både Canada og Ghana, og spelte uavgjort mot Australia. I kvartfinalen slo Noreg Kina 1-0 i ein jamn kamp, Isabell Herlovsen skåra målet. Tyskland var motstandar i semifinalen, det enda med norsk tap 0-3. Bronsefinalen mellom Noreg og USA enda 1-4, fordel USA. I ettertid av meisterskapen vart det avdekt konfliktar mellom trenaren og enkeltspelarar. Ein av spelarane, Lise Klaveness, sa nei til vidare landslagspel.
I 2008 var Noreg med i sine første OL, sidan laget vann OL-gull i Sydney i 2000. Under OL i Beijing overraska Noreg med å vinne den fyrste kampen, ved å slå USA 2-0 etter mål av Leni Kaurin og Melissa Wiik. Wiik scora òg det einaste målet i kampen mot New Zealand. Deretter tapte Noreg overraskande heile 1-5 mot Japan, etter Guro Knutsen hadde gjeve Noreg leiinga. I kvartfinalen venta Brasil, som var betre enn Noreg i det meste, og vann 2-1. Siri Nordby scora for Noreg på straffe.
Den 21. oktober 2008, to dagar etter at Røa hadde sikra seg seriegullet, melde fem Røa-spelarar frå om at dei ikkje ville spele på det norske landslaget, så lenge Berntsen var sjef for laget. Dei fem, Guro Knutsen, Marie Knutsen, Siri Nordby, Lene Mykjåland og Marit Fiane Christensen, var misnøgd med måten Berntsen leia spelargruppa på, og med spelestilen til landslaget.
Noreg spela i fyrste delen av 2009-sesongen med mange ferske landslagsspelarar. Under europameisterskapen i Finland kom Noreg til semifinalen, etter ein sterk siger over Sverige i kvartfinalen. Noreg møtte Tyskland i semifinalen og tapte 1-3, etter ein relativt jamn kamp. Berntsen avslutta då sitt engasjement som landslagssjef for Noreg.
Koróniasjøen
Koróniasjøen (gresk Λίμνη Κορώνεια, Límni Korónia) er ein innsjø sentralt i Periferieininga Thessaloníki i området Mygdonía i Hellas. Innsjøen vert òg kalla Lagadásjøen eller Ájos Vasílios etter ein landsby med same namn. Han ligg nokre kilometer aust for byen Thessaloníki og på nordsida ligg Via Egnatia, medan den gamle hovudvegen ligg i sør.
For ein million år sidan var Koróniasjøen i lag med Vólvisjøen og heile det mygdoniske bekkenet ein stor innsjø. I løpet av alle desse åra krympa denne innsjøen og har nesten forsvunne til ei stor slette, ein prosess som framleis pågår. I 1970-åra var storleiken 450 km² og hadde eit djup på om lag 5 meter. I byrjinga på 2000-talet var arealet berre 100 km² og djupet var mellom 0,5 og 1 meter. Sommaren 2002 var vassnivået i innsjøen særs lågt.
Arminianisme
Arminianisme er ei tolerant og liberal kristen trusretning utforma av Jacobus Arminius. Trusretninga stod i opposisjon til kalvinismen si lære at skjebnen til menneska er bestemt - anten til frelse eller fortaping.
Armenius meinte i motsetnad til dette at trua på den frie viljen var mogleg å kombinere med trua på ein allmektig og allvitande gud. Han la vekt på den kjærleiken Gud står for. Han ville mildne Calvin si strenge predestinasjonslære. Armenius meinte at gud berre fordømte dei som ikkje gjorde bot eller ikkje trudde på Kristi offer for syndene våre.
Arminianismen vart ei relativt innflytnadsrik rørsle i Europa og inviterte til ei meir humanistisk kulturstrøyming som påverka mellom andre grunnleggaren av metodismen. I dag er arminianismen liten som religiøs retning.
Hunzenschwil
Hunzenschwil er ein kommune i distriktet Lenzburg i kantonen Aargau i Sveits. Kommunen har innbyggjarar  og eit areal på. Kommunesenteret ligg 402 meter over havet.
Saunders Coast
Saunders Coast er den delen av kysten av Marie Byrd Land som ligg mellom Cape Colbeck og Brennan Point, eller mellom Shirase Coast i vest og Ruppert Coast i aust. Han strekkjer seg frå 158°00'W til 146°31'W. Delen vest for 150°W høyrer til Ross Dependency, medan ingen nasjonar har gjort krav på resten av området. Kysten vart utforska frå lufta den 5. desember 1929 av Byrd-ekspedisjonen (1928-30) og vart først kartlagt frå flyfotografi frå denne flyturen av kaptein Harold E. Saunders, USN, som kysten er kalla opp etter. US Geological Survey (USGS) kartla kysten ferdig frå landmålingar frå bakken og flyfoto teken av U.S. Navy 1959-65.
Saunders Basin er eit undersjøisk basseng sentralt på Ross isbrem som fekk namn i samband med Saunders Coast.
Deoksyribose
Deoksyribose er eit monosakkarid og ein aldose med fem karbonatom. Det er med i strukturen til DNA.
Hitoshi Nakata
Hitoshi Nakata er ein japansk fotballspelar og -trenar.
Dufek Coast
Dufek Coast er den delen av kysten langs sørvestdelen av Ross isbrem mellom Airdrop Peak på austsida av Beardmore Glacier og Morris Peak på austsida av Liv-breen. Han vart namngjeven av New Zealand Antarctic Place-Names Committee i 1961 etter kontreadmiral George J. Dufek i US Navy, som tente under kontreadmiral Richard E. Byrd med U.S. Antarctic Service, 1939–41, og som kommandør av Eastern Task Force i U.S. Navy Operation Highjump i 1946–47. Han var komamndør i U.S. Naval Support Force Antarctic, 1954–59, ein periode då dei amerikanske forskingsstasjonane McMurdo Station, Little America V, Byrd Station, South Pole Station, Wilkes Station, Hallett Station og Ellsworth Station vart oppretta. Amerikanske marineskip, luftfartøy og personell under hans kommando gjorde store logistiske operasjonar i samband med forsking og landmåling i området. 31. oktober 1956 vart Dufek med det første flyet som flydde frå McMurdo Sound via Beardmore Glacier og vart det første flyet som landa på Sørpolen.
Kjell Bjørndalen
Kjell Bjørndalen er ein norsk fagforeiningsleiar som tidlegare leia fagforbundet Fellesforbundet. Han vart vald til leiar i forbundet i 1991 og sat fram til 2007, då Arve Bakke tok over. Bjørndalen vart tilsett i Norsk Jarn- og Metallarbeiderforbund i 1977. På landsmøtet til forbundet i 1986 vart han vald som 1. sekretær. På Fellesforbundets konstituerande landsmøte i 1988 vart han vald som leiar i Fellesforbundet sin seksjonen Jern og Metall. Frå 1991 har Bjørndalen vore medlem av LO-sekretariatet, og frå 1992 har han vore medlem av sentralstyret i Det norske Arbeidarpartiet.
Bjørndalen fekk i 2007 den høgaste utmerkinga i norsk fagrørsle, Pioneren.
1328 Devota
1328 Devota er ein asteroide i det ytre av hovudbeltet. Han blei oppdaga den 21. oktober 1925 av Benjamin Jekhowsky ifrå Observatoire astronomique d’Alger - Bouzaréah i Alger.
Into the Fire
«Into the Fire» er ein song av Stage Dolls, gjeven ut 2. februar 2016. Songen er skriven av Torstein Flakne, Anne Judith Wik, Mark Spiro og Hallgeir Rustan.
«Into the Fire» vart presentert som eit av bidraga i Melodi Grand Prix 2016, den norske uttakinga til Eurovision Song Contest 2016 i Stockholm i Sverige, på ein pressekonferanse hjå Norsk rikskringkasting 19. januar 2016. På pressekonferansen vart det òg kjend at Tommy Nilsen, Ronny Nilsen, Arne Kolsrud Overen og Sjur Andreas Lundstein, under namnet Stage Dolls, ville framføre songen, på engelsk. Samstundes vart 15 sekundar av songen offentliggjort på NRK.no. 2. februar 2016 vart songen gjeven ut i full lengd.
Sef Vergoossen
Sef Vergoossen er ein nederlandsk fotballspelar og -trenar.
Atmosfærisk elektrisitet
Atmosfærisk elektrisitet eller luftelektrisitet er daglege variasjonar i det elektromagnetiske nettverket i jordatmosfæren (eller elektriske system i gasslaga til alle planetar). Jordoverflata, ionosfæren og atmosfæren er kjend som den globale atmosfæriske straumkretsen.
Det er alltid fri elektrisitet i lufta og i skyer, som via induksjon verkar på jorda og elektromagnetiske apparat. Det atmosfæriske mediumet, som ligg omkring oss, inneheld ikkje berre elektrisitet, som alle slags stoff, men òg store mengder straum i fri tilstand, stundom ladd, stundom uladd, men men som ein generell regel er han alltid motsett ladd i forhold til jorda.
Forskjellige lag, ofte med kort avstand til kvarandre, er ofte i forskjellige elektriske tilstandar. Det finst tre former for atmosfærisk elektrisitet, torevêr, den kontinuerlege elektrifiseringa i lufta (som ein best ser når vêret er fint) og i form av polarlys.
Historie
Tidlege eksperiment som synte gneistar frå elektriske maskinar og Leyden-krukker indikerte for tidlege forskarar som Hauksbee, Newton, Wall, Nollet og Gray, at lyn og torevêr kom av elektriske utladningar. I 1708 var Dr. William Wall ein av dei første som observerte at gneistar frå eit ladd stykke rav såg ut som små lyn.
Rundt juni 1752 utførte Franklin det kjende drake-eksperimentet sitt. Drakeeksperimentet vart utført på ny av Romas, som fekk 3 meter lange gnitar ut av metallstrengen, og av Cavallo, som gjorde mange viktige observasjonar kring atmosfærisk elektrisitet. L. G. Lemonnier (1752) gjorde òg Franklin-eksperimentet med ei antenne, men byta ut den jorda leidningen med støvpartiklar. Han dokumenterte seinare elektrifiseringa av atmosfæren i finvêr, og den døgnlege variasjonen av den atmosfæriske elektrisiteten. G. Beccaria (1775) synte òg den døgnlege variasjonen og avgjorde at ladinga til atmosfæren var positiv i fint vêr. H. B. Saussure (1779) registrerte data ved å måle den induserte ladinga til ein straumførande leiar i atmosfæren. Instrumentet til Saussure bestod av to små kuler med to tynne leidningar og var ein forgjengar til elektrometeret. Saussure fann ut at elektrisiteten i finvêr varierte gjennom året og med høgda. I 1785 oppdaga C. A. Coulomb konduktiviteten til lufta. Oppdaginga hans motbeviste den tidlegare oppfatninga om at dei atmosfæriske gassane var isolatorar (som dei til ein viss grad er fordi dei ikkje har god straumførande eigenskapar når dei ikkje er ioniserte). Forskinga hans vart uheldigvis totalt ignorert. P. Erman (1804) la fram ein teori om at Jorda var negativt ladd. J. C. A. Peltier (1842) testa og stadfesta teorien til Erman. Lord Kelvin (1860-åra) føreslo at dei positive ladningane i atmosfæren forklarte finvêrsladinga og beviste seinare at det eksisterte elektriske felt i atmosfæren.
I løpet av det neste hundreåret medverka mange forskarar til å auke kunnskapen om atmosfærisk elektrisitet ved hjelp av ideane til Alessandro Volta og Francis Ronald. Då ein fann opp eit berbart elektrometer og kelvingeneratoren, fekk ein langt meir nøyaktige observasjonsdata. Mot slutten av 1800-talet fann W. Linss (1887) ut at sjølv dei mest isolerte leiarane mistar ladningen sin, som Coulomb hadde funne ut før han, og at dette tapet var avhengig av dei atmosfæriske tilhøva. H. H. Hoffert (1888) identifiserte individuelle lynnedslag ved å nytte tidlege kamera. J. Elster og H. F. Geitel, som òg arbeidde med termionemisjon, la fram ein teori som forklarte den elektriske strukturen til torevêr i 1885, og oppdaga seinare atmosfærisk radioaktivitet (1899). På den tida hadde det vorte klart at frie ladde positive og negative ion alltid fanst i atmosfæren, og at ein kunne samle inn utstråling. F. Pockels (1897) estimerte straumintensiteten i lyn ved å analysere lynglimt i basalt og studere det magnetiske feltet som var att (basalt, er eit ferromagnetisk mineral, som vert magnetisk polarisert når det vert utsett for store eksterne felt som dei ein har i lynnedslag).
Luigi Palmieri forska på atmosfærisk elektrisitet ved hjelp av eit peltierelektrometer. Nikola Tesla og Hermann Plauson forska på straum- og kraftproduksjon via atmosfærisk elektrisitet. Tesla foreslo òg å nytte atmosfæriske straumkretsar til å sende energi trådlaust over store avstandar. Den polske forskingsstasjonen Hornsund på Spitsbergen har forska på storleiken til det elektriske feltet til jorda og rekna ut den vertikale komponenten. På 1900-talet vart det gjort oppdaginga av korleis den negative ladinga til jorda vert opprettheldt. Det har vore gjort ein del forsking på atmosfærisk elektrisitet, men vitskapen har aldri vorte fullt ut utvikla. Ein meiner at det ville vorte uforsvarleg dyrt å konstruere eit apparat som kunne trekke ut straum frå atmosfæren, og at dette er ei av årsakene til at fagfeltet ikkje får så stor interesse.
Skildring
Det er mykje atmosfærisk elektrisitet rundt oss. Ein finn spor av det alt ein meter frå jordoverflata, men det vert meir tydeleg når ein flyttar seg lenger bort frå overflata. Lufta over jordoverflata er stortsett, særleg i fint vêr, positivt ladd, i det minste i forhold til jordoverflata. I tillegg finst elektriske fenomen i atmosfæren, på grunn av dei enorme mengdene statisk elektrisitet som samlar seg opp ved friksjon i sjølve luftstraumane i lufta. Dette kan skape lyn og torevêr. Andre kjelder til elektrisitet i atmosfæren er fordamping frå jordoverflata, kjemiske endringar ved jordoverflata, kondensasjon og temperatur- og fuktvariasjonar i atmosfæren.
Ifølgje M. Peltier er jorda fullstendig negativ, og verdsrommet positivt, medan atmosfæren i seg sjølv ikkje har noko elektrisitet, og berre er i ein passiv tilstand. Effektane ein observerer er dermed effektar som oppstod relativt til desse to enorme straumlagra. Forskarar tenkjer seg som regel at jorda, i det minste den faste delen av jorda, har eit overskot av negativ elektrisitet, men det ser samstundes ut frå observasjonane at atmosfæren i seg sjølv er positivt ladd. Denne positive elektrisiteten ser tilsynelatande ut til å oppstå frå same stad som den negative på jorda. Det er truleg at det i hovudsak er i vassdropane, som alltid finst i atmosfæren, at ladinga finst, og ikkje i sjølve luftpartiklane.
Målingar av atmosfærisk elektrisitet er i hovudsak målingar av potensialskilnadar mellom eit punkt på jordoverflata og eit punkt i lufta over. Atmosfæren har i forskjellige område forskjellig lokalt potensial, som kan variere med potensialet på jorda med så mykje som 3000 volt innanfor 30 meter.
Rødberg
Rødberg er kommunesenteret i Nore og Uvdal kommune i Viken. Tettstaden har og ligg ved Rødbergdammen i Numedalslågen.
Rødberg var endestasjon på den no nedlagde Numedalsbanen.
Prosesskontroll
Prosesskontroll er ein underkategori av kybernetikk/reguleringsteknikk. Omgrepet prosesskontroll vert ofte nytta om regulering/kontroll innan kjemisk og petrokjemisk industri, men òg innan relatert industri som til dømes treforedlingsindustri.
Numedal
Numedal eller Numedalen (lokalt ofte uttala Nomedal), er ein av dei tre sentrale dalane i Viken fylke. Dalen kan reknast frå Rødberg eller frå Tunhovdfjorden, og strekkjer seg ned til Flesberg. Dalføret etter Kongsberg ut mot Larvik er oftast kalla Lågendalen. Numedalslågen er hovudåra i dalen.
Numedal tel kommunane Nore og Uvdal, Rollag, og Flesberg. Administrativt høyrer òg Kongsberg til, som tidlegare var Øvre Sandsvær. Bygdene i dalen, rekna nedetter, er Rødberg, Veggli, Rollag, Svene, Lampeland og Flesberg.
Skjold leir
Skjold leir er ein militærleir i Øverbygd i Målselv kommune i Troms og Finnmark, der ein finn 2. bataljon og Ingeniørbataljonen. Mauken skytefelt høyrer til under Skjold leir.
Belgisk Kongo
Belgisk Kongo var ein belgisk koloni i Sentral-Afrika frå 1908 til 1960. Kolonien blei overteken av den belgiske staten den 15. november 1908 frå kong Leopold II av Belgia, som hadde hatt personeig herredøme over han i åra 1885-1908 under namnet Fristaten Kongo eller Kongostaten. Etter sjølvstendet 30. juni 1960 fekk området namnet Kongo, seinare Zaire og så Den demokratiske republikken Kongo eller Kongo-Kinshasa. Den mineralrike provinsen Katanga blei under kolonitida i stor del administrert av gruveføretaket Union Minière du Haut Katanga.
Landet omfatta størstedelen av Kongobekkenet med ei flatevidd på 2 345 000 km².
Skipinga av Belgisk Kongo
Leopold II av Belgia hadde føregangaren Fristaten Kongo som personleg eigedom. 1906 blei det skandale i Belgia då ei parlamentarisk utgreiing skulda kongen for å ha vanstyrt Kongo. Det viste seg at rovdrifta til kongen på naturresursar i Kongo, særleg naturgummi og elfenbein, hadde ført til ein kraftig nedgang av befolkninga i landet. Diamantar hadde då enno ikkje blitt oppdaga i Kongo. I 1908 overtok den belgiske staten styret av Kongo etter ei avgjerd av det belgiske parlamentet og ikkje minst press frå andre land. Det nye styret blei danna frå koloniministeren og koloniråd (Conseil Colonial) i Belgia med sete i Brussel. Den lovgjevande makta over Belgiske Kongo låg hjå det belgiske parlamentet. Den høgaste representanten for Belgia i Kongo var generalguvernøren.
1908–1945
Etter at den belgiske staten hadde overteke styret fortsette rovdrifta med plantasjar og gruver. Kongo var dominert av dei mektige konsesjonsselskapa, hovudsakeleg Société Générale som blei skipa i 1928 og Union Minière du Haut Katanga skipa i 1906. Dei store selskapa heldt på den politiske og økonomiske makta si fram til 1960-talet. I 1933 mista den føretaksstyrte provinsen Katanga sjølvstyret.
Under første verdskrigen kjempa belgiske troppar mot Tyskland og okkuperte Rwanda-Urundi (dagens Rwanda og Burundi). Etter krigen mista Tyskland koloniane sine og Rwanda og Urundi blei etterkvart innlemma i det belgiske styret over Kongo. I 1946 blei området skilt ut att frå embetsverket i Kongo og i 1962 blei det sjølvstendig. 1926 forbaud kolonialmakta alle afrikanske organisasjonar, òg religiøse. Same året blei embetsverket flytt til Léopoldville (no Kinshasa).
Under andre verdskrigen kom Belgisk Kongo å få ei viktig strategisk rolle som leverandør av råvarer til dei allierte, mellom anna blei det henta ut uran her til det amerikanske atombombeprogrammet. Dette førte til ein økonomisk boom. Kongolesarane fekk grunnleggjande utdanning og medisinsk tilbod, men blei ikkje tillatne å ta del i det belgiske embetsverket.
Traces
«Traces» er ein song av Stine Hole Ulla som vart gjeven ut 2. februar 2016. Songen er skriven av Stine Hole Ulla, Trude Kristin Klæbo og Ingrid Skretting.
«Traces» vart presentert som eit av bidraga i Melodi Grand Prix 2016, den norske uttakinga til Eurovision Song Contest 2016 i Stockholm i Sverige, på ein pressekonferanse hjå Norsk rikskringkasting 19. januar 2016. På pressekonferansen vart det òg kjend at Stine Hole Ulla ville framføre songen, på engelsk. Samstundes vart 15 sekundar av songen offentleggjort på NRK.no. 2. februar 2016 vart songen gjeven ut i full lengd.
Sanabriasjøen
Lago de Sanabria (leonesisk Llagu de Senabria) er ein fjordsjø i provinsen Zamora i Spania. Med eit areal på 3,68 km² er han den største bresjøen på Den iberiske halvøya.
Texas-blues
Texas-blues er ei form for countryblues som utvikla seg utover på 1920-talet i dei fattige svarte miljøa i dei texanske storbyane Dallas, San Antonio og Houston.
Texas blues skil seg frå andre typar blues, som Chicago-blues gjennom instrumentbruk og lyd, særleg den tunge bruken av gitarar. Musikarar som Stevie Ray Vaughan har medverka gjennom ulik gitarbruk og forskjellige element frå blues og jazz. Texas-blues bruker også gitarsolo som overgangar innan songane.
Opphavleg var musikken basert på akustiske gitarar, melodiøse songar, og ein svingande spelemåte. Kjende utøvarar på denne tida var Blind Lemon Jefferson, Leadbelly, Lightnin' Hopkins og T-Bone Walker.
Mot slutten av 1940-åra utvikla stilen seg vidare, særleg gjennom introduksjonen av elektriske gitarar og meir jazzaktige gitarsoloar.
Særleg utover 1970-talet fekk stilen fleire element frå rock, gjennom blant andre ZZ Top.
Shackleton Coast
Shackleton Coast er den delen av kysten langs vestsida av Ross isbrem som ligg mellom Cape Selborne og Airdrop Peak på austsida av Beardmore Glacier. Han vart namngjeven av New Zealand Antarctic Place-Names Committee (NZ-APC) i 1961 etter sir Ernest Shackleton. Han var med Scott under «Discovery»-ekspedisjonen (1901–04) og leia seinare tre antarktisekspedisjonar. Under den britiske antarktiskekspedisjonen (1907–09), oppdaga Shackleton området på andre sida av Shackleton Inlet til Beardmore Glacier, og var den første som fann ei praktisk rute til Sørpolen. Mangel på mat stoppa han 180 km frå målet.
1329 Eliane
1329 Eliane er ein hovudbelteasteroide og går i bane innanfor asteroidefamilien Eunomia. Han blei oppdaga den 23. mars 1933 av Eugène Joseph Delporte ifrå Observatoire Royal de Belgique i Uccle.
Gunn-Elin Aa. Bjørneboe
Gunn-Elin Aasprong Bjørneboe er ein norsk lækjar. Ho har vore universitetsdirektør ved Universitetet i Oslo sidan 2007.
Bjørneboe er utdanna cand.med. ved Universitetet i Oslo i 1983. Ho vart dr.med. same stad i 1987, og kandidat i helseadministrasjon i 1990.
Ho har vore stipendiat ved Statens rettstoksikologiske institutt og forskar ved Institutt for ernæringsforskning ved UiO. Sidan har ho vore administrativ leiar i Statens ernæringsråd, direktør i Statens ernæringsråd og hatt ulike direktørstillingar i Sosial- og helsedirektoratet.
Gunn-Elin Aa. Bjørneboe er professor II ved Institutt for samfunnsmedisin ved Universitetet i Tromsø og professor II ved Avdeling for ernæringsvitskap ved UiO.
Frédéric Antonetti
Frédéric Antonetti er ein fransk fotballspelar og -trenar.
Han har trenar Gamba Osaka.
Ròte egg-tåka
Ròte egg-tåka eller Kalebasståka (teknisk namn: OH231.8+4.2) er ei protoplanetarisk tåka som ligg rundt 5000 lysår unna jorda i stjernebiletet Akterstamnen. Tåka er kring 1,4 lysår lang.
Førstnemnde namn kjem av at tåka inneheld mykje svovel som kan lukta som ròte egg på jorda. Kalebassnamnet viser til den uvanleg forma hennar.
Mykje av gassutstrøymingane som no er observerte ser ut til å stamma frå ein nyleg akselerasjon som skjedde for 800 år sidan. Astronomar trur at Ròte egg-tåka vil vera ei fult utvikla planetarisk tåka om 1000 år.
Gassen i Ròte egg-tåka strøymer utover med snøggleikar på opp mot 1,5 millionar kilometer i timen.
Ester Boserup
Ester Talke Boserup var ein dansk økonom. Ho er mest kjend for å ha hevda at befolkningsveksten er ein gunstig faktor for økonomisk vekst, og at overbefolkning ikkje er eit globalt problem. Dette står i motsetnad til Thomas Malthus sin teori om at befolkninga vil vekse snøggare enn mengda av matvarer aukar. Ho skreiv fleire bøker og arbeidde i organisasjonar som til dømes FN.
Tungenes prosti
Tungenes prosti er eit tenestedistrikt i Stavanger bispedømme i Den norske kyrkja. Det har prostesete i Randaberg der Randaberg kyrkje er prostikyrkje.
Siple Coast
Siple Coast er den midtre delen av den heller dårleg definerte kysten langs austsida av Ross isbrem, mellom nordenden av Gould Coast  og sørenden av Shirase Coast. Området heitte opphavleg Kirton Coast, men fekk nytt namn av NZ-APC i 1961 kalla opp etter Paul A. Siple, ein kjend amerikansk polarforskar som var med kontreadmiral Richard E. Byrd på alle antarktisekspedisjonane hans.
Ronja Røverdatter
Ronja Røverdatter (svensk Ronja Rövardotter) er ei barnebok skriven av Astrid Lindgren som kom ut i 1981. Hovudpersonen i boka er Ronja, ei jente som er dotter av ein røvarhøvding. Boka fortel om henne frå fødselen av, men størsteparten av handlinga finn stad når ho er i tiårsalderen. Forteljinga er også blitt festa til film som kom ut i 1984 med Tage Danielsson som regissør.
Handling
Ronja Røverdatter handlar om barndommen til Ronja, ei jente som veks opp i ei borg i ein aude skog som dotter av røvarhøvdingen Mattis. Mora er den sterke Lovis, som held styr på røvarflokken. Elles er gamle Skalle-Per ein viktig person i oppveksten hennar.
Røvarane ligg i strid med ein annan bande, leidd av Borka. Desse flytter etterkvart inn i eine halvdelen av røvarborga, som er blitt skild frå den andre av eit lynnedslag same natta Ronja vart fødd. Ronja blir etter kvart ven med den jamgamle sonen til Borka, Birk.
Ronja tek tidleg til å uforska skogen rundt borga. Ronja klarar fort å tilpasse seg naturen, med det yrande dyrelivet og ei verd full av underjordiske skapningar, særleg dei trugande villvettene.
Styresmaktene, gjennom «knektane», truger livsgrunnlaget til røvarane. Det største trugsmålet er likevel kløfta mellom dei to gruppene. Ronja og Birk prøver hardt å forsona dei, Ronja ved å gje seg sjølv som gissel til Borka etter at Birk er blitt fanga av mattisrøvarane og ved å bryta dei sterke banda til far sin. Etter ein sommar der ho og Birk bur saman i ei grotte vekke frå borga, går fedrane deira med på å sameina bandane. Saman klarer dei driva knektane ut av skogen.
Ronja og Birk er likevel ikkje heilt nøgde. Når dei blir vaksne vil dei ikkje leva av overfall. I staden set dei sin lit til ein sølvskatt Skalle-Per har fortald Ronja om.
Filmatisering
Lindgren tok til å skriva boka i 1979, og allereie før ho var ferdig hadde ho teke til å samtale om ei filmatisering med Olle Hellbom, som hadde regissert mange av bøkene hennar. Våren 1982 hadde Hellbom ordna med finansiering, medarbeidarar og ein passande innspelingsstad, men døydde i juni 1982.
Tage Danielsson tok over, og innspelinga starta hausten 1983. Utandørsscenane blei spelte inn på Sörknatten i Dalsland, Blåsjön i Jämtland og ved Haga slottsruin i Solna. Innandørsscenane blei spelte inn i studio i Oslo og Stockholm og i Tykarpsgrotta. I juni 1984 var innspelinga ferdig og filmen hadde premiere jula 1984.
Namnet Ronja
Kvinnenamnet Ronja er blitt brukt i Noreg sidan 1980-talet, truleg på grunn av forteljinga om Ronja Røverdatter.
Jul Haganæs
Jul Haganæs var ein norsk forfattar. Han debuterte i 1965 med diktsamlinga Aprilnetter, og skreiv sidan ei rekkje diktsamlingar og dokumentarbøker.
Haganæs fekk Sunnmørsprisen for diktsamlinga Mørkegangsdalen frå 1987, og vart også tildelt kulturprisane til Nord-Aurdal kommune og Aurdal og Sørskogen Arbeiderlag.
Organisasjonen Vigrid
Vigrid er ein norsk organisasjon som baserer ideologien sin på norrøn mytologi og raselære. Av utanforståande blir dei ofte rekna som ein nynazistisk organisasjon. Vigrid har derimot si oppgåve som å bekjempa «de fascistisk-inspirerte hierarkiene som fører til at høyreekstreme krefter får fritt spillerom» ved hjelp av «den internasjonale jødedommen». Dei er også motstandarar av integrering og «fremmede» i Noreg, som dei meiner har skulda i høge bustadprisar og bruker slagordet «Hvert folk, sine landområder». Ved Stortingsvalet 2009 stilte dei med kandidatliste i Buskerud.
Organisasjonen blei grunnlagd av Tore W. Tvedt den 31. desember 1998. Thorgrim O. Bredesen var leiar i 2009.